Document ID: /roh_data/filtered/fineweb-2-filterrobots_roh.jsonl.gz/32774

Surselva. Surprendent. Multifar.
La regiun da turissem Breil Sursaissa Val Lumnezia Glion sesanfla enamiez la Surselva ed ei contonschibla en duas uras naven da Turitg e S. Gagl. Siu territori da skis ei renconuschius sur ils cunfins naziunals ora. Tgi che appreziescha ina purschida d’unviern cumpleta e famigliara e che vul evitar la rueida da staziuns da skis per excursiuns dil gi, anfla cheu siu paradis da vacanzas.
El center sesanfla il marcau da Glion, ch’ei contonschibels fetg bein cun mieds publics. Cun il Cinema Sil Plaz, la plattafuorma contemporana per films, concerts, art pintga e literatura metta igl emprem marcau sper il Rein in contrast ed in cumplement tier ils eveniments cun la muntogna, il sulegl ed il sport d’unviern.